CELEX: 22010D0078
Language: da
Date: 2010-06-11 00:00:00
Title: Det Blandede EØS-udvalgs afgørelse nr. 78/2010 af 11. juni 2010 om ændring af protokol 31 til EØS-aftalen om samarbejde på særlige områder ud over de fire friheder

16.9.2010   
            
            
               DA
            
            
               Den Europæiske Unions Tidende
            
            
               L 244/37
            
         DET BLANDEDE EØS-UDVALGS AFGØRELSE
   Nr. 78/2010
   af 11. juni 2010
   om ændring af protokol 31 til EØS-aftalen om samarbejde på særlige områder ud over de fire friheder
   DET BLANDEDE EØS-UDVALG HAR
   Under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 86 og 98, og
   ud fra følgende betragtninger:
   
               (1)
            
            
               Protokol 31 til aftalen blev ændret ved Det Blandede EØS-udvalgs afgørelse nr. 159/2009 af 4. december 2009 (1).
            
         
               (2)
            
            
               Henset til indarbejdelsen af lovgivningspakken vedrørende det fælles europæiske luftrum i aftalen og SESAR-projektets store betydning for den fremtidige fastlæggelse af gennemførelsesforanstaltningerne på dette område og henset til EFTA-staternes deltagelse i den offentlige finansiering af projektet gennem det syvende rammeprogram for forskning og udvikling bør der tilskyndes til et formålstjenligt samarbejde mellem aftalens kontraherende parter om spørgsmål, der er omfattet af aktiviteterne under SESAR-fællesforetagendet, som er oprettet ved Rådets forordning (EF) nr. 219/2007 af 27. februar 2007 om oprettelse af et fællesforetagende til udvikling af en ny generation af det europæiske lufttrafikstyringssystem (SESAR) (2), med henblik på at tilskynde interessenter fra EFTA-staterne til at deltage i SESAR-projektet.
            
         
               (3)
            
            
               Protokol 31 til aftalen bør ændres for at gøre det muligt at gennemføre dette udvidede samarbejde —
            
         VEDTAGET DENNE AFGØRELSE:
   Artikel 1
   Følgende stykke indsættes efter artikel 1, stk. 8a (Forskning og teknisk udvikling), i protokol 31 til aftalen:
   
      »8b.   De kontraherende parter tilskynder til formålstjenligt samarbejde mellem kompetente organisationer, institutioner og andre organer på deres respektive områder, således at interessenter fra EFTA-staterne tilskyndes til at deltage på lige fod med interessenter fra EU-medlemsstaterne i SESAR-projektet, herunder i aktiviteter under SESAR-fællesforetagendet i overensstemmelse med grundforordningen (3).
      EFTA-staterne deltager fuldt ud i samarbejdet, dog uden stemmeret, i udvalget for Det Fælles Luftrum, som bistår Europa-Kommissionen med forvaltning, udvikling og gennemførelse af aktiviteterne under SESAR-fællesforetagendet.
   
   Artikel 2
   Denne afgørelse træder i kraft dagen efter den sidste meddelelse til Det Blandede EØS-udvalg i henhold til aftalens artikel 103, stk. 1 (4).
   Artikel 3
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 11. juni 2010.
      
         
            På Det Blandede EØS-udvalgs vegne
         
         Alan SEATTER
         
            Formand
         
      
   
   
      (1)  EUT L 62 af 11.3.2010, s. 65.
   
      (2)  EUT L 64 af 2.3.2007, s. 1.
   
      (3)  32007 R 0219: Rådets forordning (EF) nr. 219/2007 af 27. februar 2007 om oprettelse af et fællesforetagende til udvikling af en ny generation af det europæiske lufttrafikstyringssystem (SESAR) (EUT L 64 af 2.3.2007, s. 1).«
   
      (4)  Ingen forfatningsmæssige krav angivet.